དེ་ལྟར་དཀའ་སྡུག་ཀྱག་ཀྱོག་གི་ལམ་ཕྲན་མང་བོ་བརྒྱུད་མཐར་རང་སྨན་ཁང་ལ་གནམ་ས་བླ་འོག་བསྒྱུར་པ་ལྟ་བུའི་འགྱུར་ལྡོག་ཆེན་པོ་བྱུང་ཐོག་སྨན་ཁང་ཡོངས་ལ་ལས་བཟོ་བ་༥༦ཡོད་པ་དང་།དེའི་ནང་ཆེད་ལས་ལག་རྩལ་མི་སྣ་༤༧དང་།སྨན་པ་འབུམ་རམས་པའི་ཐོབ་ཐང་བཞེས་མཁན་༡དང་།སྨན་པ་འབུམ་རམས་གཞོན་པའི་ཐོབ་ཐང་བཞེས་མཁན༨།སྨན་པ་རབ་འབྱམས་པའི་ཐོབ་ཐང་བཞེས་མཁན་༢༤ཡོད་པ་དང་།སྨན་ཁང་སྤྱིའི་རྒྱ་ཁྱོན་ལ་རྨི་གྲུ་བཞི་མ་༧༢༢༩དང་།བརྟན་འཇགས་རྒྱུ་ནོར་སྒོར་ཁྲི་ཚོ་༡༢༠༠ལྷགསྡོད་བཅོས་ཉལ་ཁྲི་༥༤དང་།ལོ་རེར་སྒོ་བསྟེན་ནད་པ་ཁྲི་བདུན་ལྷག་སྨན་བཅོས་ཐུབ་པའི་རིམ་གཉིས་ཀ་བའི་ཐོབ་ཐང་ཅན་གྱི་སྨན་ཁང་ཆེན་པོ་ཞིག་ཏུ་གྱུར།སྨན་སྦྱོར་༡༢༤ལ་རྒྱལ་ཁབ་ཀྱི་ཐོན་སྐྱེད་ཆོག་པའི་དཔང་ཡིག་གནང་ཡོད་ལ།དེའི་ནང་གཡུ་རྙིང་ཉེར་ལྔ་སོགས་སྨན་སྣ་འགའ་ལ་རྒྱལ་ཁབ་ཀྱི་ལས་རྩལ་བདག་དབང་གསར་གཏོད་ཨང་དང་པོའི་བྱ་དགའ་གནང་།ནད་ཐོག་ལག་ལེན་སྟེང་དུ་ནུབ་ལུགས་ལྟར་བརྟག་དཔྱོད་ཡོ་བྱད་འཕྲོ་འོད་དང་།ཚོན་མདོག་ཅན་གྱི་སྒྲ་བརྒལ།གློག་རྡུལ་ཕོ་ཤེལ་བརྟག་དཔྱད།རང་འགུལ་གྱི་རྫས་འགྱུར་བརྟག་དཔྱད་སོགས་བླུས་ཏེ་ནད་གཞི་ངོས་འཛིན་དང་གསོ་བཅོས་ཐད་བེད་སྤྱད་པས་སྤྱི་ཚོགས་སྟེང་ཁས་ལེན་དང་གདེང་འཇོག་ཆེན་པོ་ཐོབ།༢༠༠༢ལོར་མཆིན་ཚད་ཚན་ཁག་དང་ཀླད་སྙིང་ཚན་ཁགའཇུ་བྱེད་ཚན་ཁགསྨན་བཟོ་ཚན་ཁག་སོགས་སྔ་ཕྱིར་བཙུགས་ཤིང་།གཞུང་ལུགས་ཞིབ་འཇུག་ཐད་དུ་མཆིན་ནད་བཅོས་པའི་བོད་སྨན་སྦྱོར་བཟོའི་ལག་ལེན་ལ་རྒྱལ་ཁབ་རིམ་པའི་ཚན་རྩལ་འཕེལ་རྒྱས་བྱ་དགའ་ཨང་གཉིས་པ་དང་།བོད་སྨན་གྱིས་ཡེ་ཀནབཅོས་པའི་ཕན་ནུས་ཞིབ་དཔྱོད་ལ་འཛམ་གླིང་སྲོལ་རྒྱུན་གསོ་རིག་དཔེ་ལེགས་གྲུབ་འབྲས་སོགས་བྱ་དགའ་མི་དམན་པ་བླངས།